# Eva Baltasar i Sardà

Eva Baltasar i Sardà (Barcelona, 26 d'agost de 1978) és una poeta i escriptora catalana.

## Biografia

Llicenciada en pedagogia a la Universitat de Barcelona, el 2008 va debutar com a poeta amb Laia, llibre que va guanyar el Premi Miquel de Palol. Entre els anys 2009 i 2017 ha publicat nou poemaris més, tots premiats.
La seva poesia s'ha definit com a intimista, poesia del cos, amb trets sovint filosòfics i conceptuals. Són recurrents les seves referències al lesbianisme, l'experiència d'habitar el propi cos, la maternitat o l'accés a un imaginari íntim com a manera de suportar la realitat.
Amb el poemari Vida limitada guanyà el Premi Miquel Àngel Riera de Poesia (Ciutat de Manacor) 2013.
L'any 2016, amb Invertida, valorada pel jurat per ser una obra arriscada, amb veu fresca, imatges impactants i lèxic acurat, guanyà el Premi de Poesia dels Premis Mallorca.
L'any 2018 va publicar Permagel, novel·la aclamada per públic i crítica que va guanyar el Premi Llibreter i el Premi L'Illa dels Llibres. Permagel és la primera novel·la d'un tríptic on l'autora explora en primera persona la veu de tres dones diferents que viuen algunes de les contradiccions pròpies del seu temps. L'obra ha venut més de 25.000 exemplars en català. El 2020 es va publicar Boulder, la segona entrega del tríptic, que li va valdre el Premi Òmnium a la millor novel·la de l'any. El 2021 va tancar el tríptic amb Mamut.
Ha estat traduïda a una desena de llengües, el castellà i l'anglès entre d'altres.
El març de 2023 va ser nominada ("long list") al Premi Internacional Booker per Boulder, i el mes d'abril següent va ser seleccionada finalista ("short list"), esdevenint la primera obra de literatura catalana finalista d'aquest premi. Finalment, però, Time Shelter, del búlgar Georgi Gospodinov, va ser l'obra premiada.

## Obra literària
### Novel·la

* 2012: El camí de les flors. Pagès Editors.
* 2018: Permagel. Club Editor (Premi Llibreter i Premi L'Illa dels Llibres).
* 2020: Boulder. Club Editor. (Premi Òmnium)
* 2022: Mamut. Club Editor.
* 2024: Ocàs i fascinació. Club Editor.

### Poesia

* 2008: Laia. Columna Edicions (Premi Miquel de Palol).
* 2009: Atàviques feres. Cossetània Edicions (Premi Ramon Comas i Maduell).
* 2010: Reclam. Institut d'Estudis Ilerdencs (Premi Les Talúries).
* 2011: Dotze treballs. Pagès Editors (Premi Benet Ribas).
* 2011: Medi aquàtic. Pagès Editors (Premi Màrius Torres).
* 2012: Poemes d'una embarassada. Pagès Editors (Premi Jordi Pàmias).
* 2013: Vida limitada. Món de Llibres. (Premi Miquel Àngel Riera)
* 2016: Animals d'hivern. Edicions 62 (Premi Gabriel Ferrater).
* 2017: Neutre. Edicions Bromera (Premi Ibn Jafadja).
* 2017: Invertida. Lleonard Muntaner (Premi Mallorca).
* 2021: Nus Schiele. Club Editor.

## Premis i reconeixements

* Premi Miquel de Palol de poesia 2008
* Premi Ramon Comas i Maduell de poesia 2008
* Premi Benet Ribas de poesia 2010
* Premi Les Talúries de poesia 2010
* Premi de poesia Màrius Torres 2010
* Premi Jordi Pàmias de poesia 2011
* Premi Miquel Àngel Riera de poesia 2013
* Premi Gabriel Ferrater de poesia 2015
* Premi Mallorca de Creació Literària, modalitat de poesia 2016
* Premi de poesia Ibn Jafadja 2016
* Premi Llibreter de narrativa 2018
* Premi L'illa dels llibres 2018
* Premi Continuarà de Cultura Rtve 2019

## Referències

* ↑ «Eva Baltasar i Sardà | enciclopedia.cat». [Consulta: 25 juny 2023].
* ↑ «Premis Ciutat de Manacor 2013». Ajuntament de Manacor. [Consulta: 23 març 2023].
* ↑ «Albert Fargas en narrativa i Eva Baltasar en poesia guanyen els Premis Mallorca». dBalears, 21-10-2016 [Consulta: 30 juny 2022].
* ↑ llibres, L'illa dels. «Eva Baltasar, Premi L'Illa dels Llibres 'els lectors sou els qui heu ajudat a fer créixer 'Permagel' L'illa dels llibres -», 09-09-2018. [Consulta: 8 abril 2022].
* ↑ «Allau de llibres abans de Sant Jordi», 04-01-2020. [Consulta: 6 gener 2020].
* 1 2 «‘Boulder’, d’Eva Baltasar, Millor Novel·la de l'Any». Vilaweb, 04-02-2021 [Consulta: 4 febrer 2021].
* ↑ Pons, Pere Antoni «L’animalització com a forma de vida». Ara, 19-02-2022, p. 43.
* ↑ «Eva Baltasar». [Consulta: 9 abril 2022].
* ↑ «Eva Baltasar: «Em vaig enamorar d'un personatge meu i em vaig divorciar»», 06-03-2024. [Consulta: 2 març 2025].
* ↑ «Eva Baltasar, nominada al Booker Prize per 'Boulder'». Vilaweb. [Consulta: 23 març 2023].
* ↑ «"Boulder", d'Eva Baltasar, primera obra en català finalista del premi Booker Internacional». 3/24 CCMC, 08-04-2023. [Consulta: 18 abril 2023].
* ↑ «Eva Baltasar obté l'aval de la crítica internacional, però es queda sense el Premi Booker». CCMA, 23-05-2023. [Consulta: 24 maig 2023].
* ↑ «'Time shelter', de Georgi Gospodinov, s'imposa al Premi Booker Internacional i desbanca 'Boulder', d'Eva Baltasar - Diari de Barcelona». Diari de Barcelona, 24-05-2023. [Consulta: 24 maig 2023].
* ↑ «El camí de les flors | Pagès Editors». [Consulta: 1r abril 2022].
* ↑ «Eva Baltasar i José Eduardo Agualusa guanyen els premis Llibreter 2018». Ara.cat, 27-06-2018.
* ↑ «'Permagel' d'Eva Baltasar guanya el 8è Premi L'Illa dels Llibres L'illa dels llibres -». [Consulta: 26 novembre 2018].
* ↑ «La poesia d'amor optimista d'Eva Baltasar s'endú el Miquel de Palol». Vilaweb, 27-09-2008. [Consulta: 20 novembre 2010].
* ↑ S.L., Staylogic Online Services,. «“Atàviques Feres” d'Eva Baltasar, 19è Premi de poesia Comas i Maduell - Tottarragona.cat :: Diari digital independent d'informació i d'opinió de Tarragona». [Consulta: 26 novembre 2018].
* ↑ «Guanyador per partida doble». Segre.com. Arxivat de l'original el 2016-04-02. [Consulta: 20 novembre 2010].
* ↑ «Ramon Pardina, guardonat amb el premi Joaquim Ruyra de Blanes». El Punt, 15-03-2010. [Consulta: 20 novembre 2010].
* ↑ «La gironina Eva Baltasar guanya el premi de poesia Màrius Torres de Lleida». Diari de Girona, 20-11-2010. [Consulta: 20 novembre 2010].
* ↑ «ELS SENTIMENTS QUE FLUEIXEN EN UN EMBARÀS, TEMÀTICA GUANYADORA DEL III PREMI JORDI PÀMIAS. — Ajuntament de Guissona». Arxivat de l'original el 2018-11-26. [Consulta: 26 novembre 2018].
* ↑ «Eva Baltasar: “Per a mi la poesia és una de les moltes formes que pren l'amor”». L'estenedor, 04-02-2014.
* ↑ «Ajuntament de Manacor-Fitxa de la notícia». Arxivat de l'original el 2018-11-26. [Consulta: 26 novembre 2018].
* ↑ «Eva Baltasar guanya el premi Gabriel Ferrater de poesia». Ara.cat.
* ↑ «Lluís-Anton Baulenas guanya el Ciutat d'Alzira amb una novel·la entre la ironia i la crítica social». [Consulta: 26 novembre 2018].
* ↑ «“Recuperam els premis Mallorca perquè els hem deixat perdre”». AraBalears.cat.
* ↑ «Baltasar, Eva» (en castellà). Escritores.org, 20-11-2018. [Consulta: 25 juny 2023].
* ↑ «Premis Continuarà - TVE Catalunya - Web oficial» (en castellà). [Consulta: 24 abril 2019].